Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: békeszerződés (1947. évi XVIII. tv.) 29. Cikk 3. pontjában vállalta. Az Alkotmánybíróság 37/1996. (IX. 4.) AB határozatával megállapította, hogy az említett kötelezettségvállalás „belső jogalkotási kötelezettséggel jár, így mindaddig, amíg
Paragraph Index: 1177

békeszerződés (1947. évi XVIII. tv.) 29. Cikk 3. pontjában vállalta. Az Alkotmánybíróság 37/1996. (IX. 4.) AB határozatával megállapította, hogy az említett kötelezettségvállalás „belső jogalkotási kötelezettséggel jár, így mindaddig, amíg a nemzetközi jogi kötelezettség és a belső jog összhangja nem valósul meg, a mulasztásban megnyilvánuló alkotmányellenes állapot fennáll”. A mulasztás megszüntetésére az Alkotmánybíróság 1977. június 30-i határidővel felhívta az Országgyűlést. Ezekben az ügyekben a biztosok több alkalommal ajánlásokat fogalmaztak meg. Az országgyűlési biztos külön is kezdeményezte a miniszterelnöknél, továbbá az illetékes alkotmányügyi, emberi jogi parlamenti bizottságoknál a mielőbbi jogalkotást. Hasonló jogi tartalmú sérelmet okoz az is, hogy az 1946. évi XV. törvénnyel becikkelyezett magyar—csehszlovák lakosságcsere-egyezmény alapján áttelepültek Csehszlovákiában maradt vagyonának kárpótlásáról sem rendelkezik a törvény, mint ahogy az is, hogy az 1964. február 3-i magyar—csehszlovák vagyonjogi egyezmény folytán keletkezett károk orvoslása sem történt meg. A biztosok álláspontja szerint a különböző nemzetközi egyezményekben foglalt rendelkezések részletes elemzésével kell meghatározni, hogy milyen vagyoni körben köteles a magyar állam helytállni azért, mert polgárai vagyonát más államnak juttatta úgy, hogy azzal háborús jóvátételt teljesített vagy mert a vagyon államosításáért nem igényelt polgárai számára kártalanítást. A sérelem megszüntetése érdekében a biztosok a külügyminiszternél a teljes körű szabályozást kezdeményezték. A külügyminiszter válaszában közölte, hogy a jogosultak igényei nem kérdőjelezhetők meg, és a Kormány elé kerülő előterjesztés valamennyi vagyonjogi megállapodás alapján fennálló kártalanítási kötelezettséget megfelelően bemutatja. Tekintettel azonban arra, hogy az ajánlásra kapott tájkoztatástól eltérően a nemzetközi szerződésekkel okozott károk kárpótlására vonatkozó törvényjavaslat 1999. évben sem került az Országgyűlés elé, a fenti indokok alapján a biztosok indítványozzák az Országgyűlésnek a törvény megalkotását. 2000/88/II. szám A földkiadással összefüggő panaszok alapvetően azt sérelmezték, hogy az 1993-ban létrejött földkiadó bizottságok által — működésük megszűnéséig, 1996. december 31. napjáig — első fokon jogerősen le nem zárt és ezért az FM hivatalokhoz áttett földkiadási ügyeket az utóbbiak az áttételt követően határidőben nem zárták le. A fennálló visszásság megszüntetése érdekében ajánlásokat fogalmaztunk meg az elmulasztott földkiadási határozatok haladéktalan meghozatala érdekében. Két ügy kivételével valamennyit eredményesen zártuk le. Ugyancsak az ajánlásoknak megfelelő eredménnyel zárult az az eljárás is, amelyben a földművelésügyi és vidékfejlesztési miniszternek törvényi szabályozást indítványozott a következő vitás kérdések rendezése érdekében: 1. A nem jogkövető termelőszövetkezeteket rá kell

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes